ПРОТОКОЛ № 17

от заседанието на Комисия по правни въпроси 
на Висшия съдебен съвет, проведено на 25 април 2016 г.

Днес, 25 април 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА 

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Упълномощаване на процесуални представители от дирекция „Правна“.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно проект на Закон за физическите лица и мерките за подкрепа, за съгласуване. /отложена точка от заседание проведено на 18.04.2016 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Проектът на Закон за физическите лица и мерките за подкрепа да се изпрати на Върховния касационен съд, апелативните съдилища и окръжните съдилища, за изразяване на становища в 1-месечен срок.

2. ОТНОСНО: Писмо от Министерство на правосъдието относно законопроект на Административнопроцесуалния кодекс, за становище.

КОМИСИЯТА ПО ПРАВНИ ВЪПРОСИ
Р Е Ш И:

2.1. Законопроектите на Административнопроцесуалния кодекс, които са постъпили за разглеждане в Комисията по правни въпроси са със следните сигнатури:
- Закон за изменение и допълнение на административнопроцесуалния кодекс № 554-01-167, внесен от Найден Маринов Зеленогорски и група народни представители на 20.10.2015 г.
- Закон за изменение и допълнение на административнопроцесуалния кодекс № 654-01-53, внесен от Кирил Петров Цочев и група народни представители на 07.04.2016 г.
Да се изпрати писмо до председателя на Комисията по правни въпроси към 43-то Народно събрание със запитване има ли други законопроекти за изменение и допълнение на Административнопроцесуалния кодекс и с молба, ако има, да ни бъдат изпратени.
2.2. Решението по т. 2 да се изпрати на председателя на Комисията по правни въпроси към 43-то Народно събрание.

3. ОТНОСНО: Писмо от председателя на Апелативен съд гр. Варна относно изменение и допълнение на Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

3.1. До провеждане на процедура за изменение и допълнение на Правилника за администрацията в съдилищата, която изисква обнародването му в Държавен вестник, съдилищата да продължат да отчитат под код 10 „второинстанционни търговски дела“, а под код 11 да отчитат „второинстанционни фирмени дела“, при прилагане разпоредбата на чл. 76, ал. 2 от ПАС.
3.1. Решението по т. 3 да се изпрати на председателя на Апелативен съд гр. Варна.

4. ОТНОСНО: Писмо от председателя на Районен съд гр. Карлово относно приложението на чл. 76, ал.1, т.5, б. „а“ от Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

4.1. Изпраща писмото от председателя на Районен съд гр. Карлово на Комисия „Професионална квалификация, информационни технологии и статистика“ и на Комисия по анализ и отчитане степента на натовареност на органите на съдебната власт, по компетентност.

5. ОТНОСНО: Проект на Правилник за организация на дейността на Висшия съдебен съвет и неговата администрация.

КОМИСИЯТА ПО ПРАВНИ ВЪПРОСИ
Р Е Ш И:

5.1. Предлага на пленума на Висшия съдебен съвет да обсъди проекта на Правилник за организация на дейността на Висшия съдебен съвет и неговата администрация.
5.2. Внася предложението за разглеждане на заседание на пленума на Висшия съдебен съвет, насрочено за 27.04.2016г.

ДОПЪЛНИТЕЛНИ ТОЧКИ:

6. ОТНОСНО: Упълномощаване на процесуални представители от дирекция „Правна“.

КОМИСИЯТА ПО ПРАВНИ ВЪПРОСИ
Р Е Ш И:

6.1. Предлага на пленума на Висшия съдебен съвет да УПЪЛНОМОЩИ Саша Харитонова – директор на дирекция „Правна“ да представлява Висшия съдебен съвет пред органите на съдебната власт и органите на изпълнителната власт.
6.2. Предлага на пленума на Висшия съдебен съвет да УПЪЛНОМОЩИ Ана Топалова – главен експерт-юрисконсулт в отдел „Нормативна дейност и процесуално представителство“ в дирекция „Правна“ да представлява Висшия съдебен съвет пред органите на съдебната власт и органите на изпълнителната власт.
6.3. Предлага на пленума на Висшия съдебен съвет да УПЪЛНОМОЩИ Мартин Величков – главен експерт-юрисконсулт в отдел „Нормативна дейност и процесуално представителство“ в дирекция „Правна“ да представлява Висшия съдебен съвет пред органите на съдебната власт и органите на изпълнителната власт.
6.4. Предлага на пленума на Висшия съдебен съвет да УПЪЛНОМОЩИ Николина Георгиева – главен експерт-юрисконсулт в отдел „Нормативна дейност и процесуално представителство“ в дирекция „Правна“ да представлява Висшия съдебен съвет пред органите на съдебната власт и органите на изпълнителната власт.
6.5. Предлага на пленума на Висшия съдебен съвет да УПЪЛНОМОЩИ Росалина Димитрова – главен експерт-юрисконсулт в отдел „Нормативна дейност и процесуално представителство“ в дирекция „Правна“ да представлява Висшия съдебен съвет пред органите на съдебната власт и органите на изпълнителната власт.
6.6. Внася предложението за разглеждане на заседание на пленума на Висшия съдебен съвет, насрочено за  27.04.2016 г.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА